Ametsa egia bihurtuta | Kirola | Berria\nOscar Rodriguezek garaipen historikoa eman dio Euskadi Muriasi Vueltako 13. etapan, Camperonan erakustaldi gogoangarria eginda\nOscar Rodriguez Euskadi Muriasekoa, garaipena ospatzen. MANUEL BRUQUE\nAmets batzuk betetzea oso zaila da. Ezinezkoa kasik. Baina amestea libre da. Euskadi Muriasek etapa bat lortzeko ilusioa zuen bere lehen Espainiako Vueltan, eta ia egunero ari zen saiatzen. Garaipenak garesti izaten dira itzuli handietan, sari hori lortzeko munduko talde onenekin borrokatu beharra baitago. Bada, ia utopia zena errealitate bihurtu zuen atzo Oscar Rodriguez burlatarrak. Eguneko ihesaldia harrapatu, Camperonako malda pikoetan tropeleko zaldi nagusietako batzuk menderatu, eta World Tourreko lehen garaipena eman zion Euskal Herriko taldeari. Lehen urtea du Euskadi Muriasek Kontinental Profesional mailan, eta atzo Rodriguezek lorturiko balentria akuilu izango du.\nLasterketa irabazteko lehian, Nairo Quintana (Movistar) izan zen indartsuena, baina aurkari gehienei ez zien errenta handirik atera. Simon Yatesek (Mitchelton) azken metroetaraino eutsi zion kolonbiarrari, baina, azkenean, sei segundo utzi zituen helmugan, Enric Masek (Quick) baino hiru gutxiago. Alejandro Valverdek (Movistar) eta Thibaut Pinotek, berriz, hamazazpi segundo galdu zituzten; hogei Miguel Angel Lopezek (Astana), eta hogeita bost Wilco Keldermanek (Sunweb), David De la Cruzek (Sky), Steven Kuisjwijkek (Lotto Jumbo) eta Rigoberto Uranek (Education First). Eguneko galtzaileetako bat Ion Izagirre (Bahrain) izan zen, 42 segundoko atzerapena izan baitzuen Quintanarekiko. Edonola, sailkapenean zazpigarren dago oraindik.\nAzterketa eguna zen oilarrentzat, eta zer esanik ez Jesus Herrada (Cofidis) liderrarentzat. Atzo hasi zuen maillot gorriaren defentsa, eta zeukan aldearen erdia galdu zuen: lehen, 3.22ra zeukan Yates bigarren sailkatua, eta orain, aldiz, 1.42ra gerturatu zaio. Ihesaldian sartzeko imintzioa egin zuen Herradak etaparen hasieran, baina atzera egin zuen. 32 txirrindulariko multzo erraldoiak egin zuen ihes tropeletik eguneko lehen mendatean. Bertan zen Rodriguez, Gari Bravo eta Eduard Prades taldekideekin batera. Gorka Izagirrek (Bahrain), Imanol Ervitik (Movistar) eta Alex Aranburuk (Caja Rural) osatu zuten euskaldunen ordezkaritza.\nGarbi ikusi zen ihesaldiak arrakasta izango zuela berriro. Ia hamar minuturen aldea izan zuen, eta, Movistar, Cofidis eta Astanaren joak errenta nabarmen murriztu arren, iheslarien artean jokatu zuten etapa Camperonako igoera labur eta bortitzean. Ilnur Zakarin (Katuxa) izan zen sua pizten lehena, eta, hurrena, Rafal Majkak (Bora) eta Dylan Teunsek (BMC) egin zuten aurrera. Garaipena haietakoren batentzat izango zela zirudien, baina Rodriguezek harrapatu egin zituen azken kilometroan sartu aurretik, eta, gero, atzean utzi. Indarrak bikain neurtu zituen burlatarrak, eta garaipen «sinestezina» lortu. Gaurkoa ere igotzaileentzako etapa izango da.


Javier Corcuera eta Javier Fesser-en film laburren proiekzioa Aiete Kultur Etxean - Donostia Kultura\nJavier Corcuera eta Javier Fesser-en film laburren proiekzioa Aiete Kultur Etxean\nAstelehena, 2012(e)ko Martxoa(r)en 26-(e)an\nAsteazken honetan, martxoak 28, UNICEFek dinamizatuta, bi film labur bertsio originalean eta euskarazko azpitituluekin ikusteko aukera izango da: Javier Corcueraren Hijas de Belen eta Javier Fesser-en Binta y la gran idea.\nFilm hauek Kim Manresaren Beste mundu batzuetako eskolak erakusketa barruan antolatutako jarduera osagarriak dira.\nLehenak, Hijas de Belén filmak, Hegoameriketan irakurtzen eta idazten ikasi ezin izan zuten hiru belaunaldietako emakume langileen istorioak kontatzen dizkigu. Bigarrenak, Binta y la gran idea pelikulak, neskato batek Afrikako herrialdean batean duen bizimodua ekartzen digu. Neskak eskolara joateko eta ikasteko duten beharra.\nEmanaldia arratsaldeko 18:30ean eskainiko da, Aiete Kultur Etxeko Hitzaldi Aretoan. Sarrera doakoa da, edukiera bete arte.


Soinuaren hotsa - Petratxarrirenean\nSoinu txikiak gure kulturan ezagutu duen bazterketa handia, gure kulturari ezarritako debeku handiagoaren barruan bizi behar izan zuen frankismoan. Azak ontzeko, Elgeta alderrai bizi izan zen, bakarti, eta laster beteko dira berrogei urte hil zela. Ez da batere samurra, beraz, biografia zehatza moldatzea. Informatzaileek nahasi egiten dituzte garaiak, zeharbidez jakindakoa zuzenekotzat hartzen dute, eta anekdotak, ahoz aho, edertu egiten dira. Hala entzunak gara gauero nahi zuen emakumearekin oheratzeko eskubidea zeukala, jotzen zuen lilitegian. Baina soberatu nabarmenaren azpian, egia: Jazinto Rivas "putetxeko pianista" izan zen. "Petratxarri" esaten zitzaion —Kirikiñoren itzal luzea— etxemaitean hain zuzen, Zuzenbide kalean, Eibarren alegia, sasia suak erraz hartzen zuen hartan, Mateo de Uriartek ohartarazia zuen bezala:\n"(Eibar) atrae a sí la juventud libertina de otras localidades que aquí, libre de la presión del ambiente de sus pueblos, viene a dar rienda suelta a sus desahogos en espectáculos, bailes y casa de lenocinio."\nEz genuke "pianista" hitza estuan hartu behar, sustraituriko esamoldea da gisa horretako etxeetako musikariak izendatzeko. Fox, bals, pasodobleak... halakoak jo beharko zituen "sasitegi hartan." Tangoa Maria la Vasca-ren burdelean berritu zen bezala berritu zen Eibarko Petrarenean gure soinu txikiaren errepertorioa.


Ikasleen talentua sortu, mantendu eta erakarri - Bizkaiko Hitza\nIkasleen talentua sortu, mantendu eta erakarri\n2019, ekainak 21 Bizkaia 342\nKooperatibek eta, oro har, Lea-Artibai eskualdeko enpresa gehienek diote oso zaila izaten dutela behar dituzten profileko langileak aurkitzea, eta, beraz, sarritan, kanpora joan behar izaten direla jende bila. Egoera horri aurre egiteko, Lea-Artibai eta Busturialdeko Kooperatiben Mahaia elkartea eta Azaro fundazioa elkartu dira, eta talentua sortu, mantendu eta eskualdera erakartzea helburu duen proiektu bat jarri dute martxan eskualdeko ikastetxeekin. Proiektu horrekin, eskualdeko ikasleak lanera kanpora atera beharrean, eskualdean bertan lan egin eta bizitzeko aukera izatea sustatu nahi dute.\n2017an hasi ziren lehen pausoak ematen, 2018an egitasmoari zer-nolako forma eman erabaki zuten, eta 2019an jarri dute abian Talentatu proiektua. Horren bidez, Steam (Science, Technology, Engineering, Art, Mathematics) ikasgaiak sustatu, eskualdea ezagutu, nortasun sentimendua landu, eskualdeko industria zelakoa den ikusi eta etorkizunean bertoko enpresak beharko dituzten langile profilak ezagutzeko ekintza ugari burutu dituzte Lea-Artibai eskualdeko gazteek ikasturte honetan. LH1eko ikasleetatik Prestakuntza Zikloetako ikasleetaraino heldu da proiektua, eta guztira, Lea-Artibaiko hamabost ikastetxetako ia 2.000 ikaslek parte hartu dute.\nIkastetxe eta enpresa arteko harremanak estutzea izan dute helburu alde batetik, ikastetxeak enpresara hurbilduz, eta alderantziz. Bestalde, ikasleek eskualdea bera ezagutu eta bertakoa izateko harrotasuna landu nahi izan dute. Hori guztiori lortzeko, kooperatiba eta enpresetara bisitak egin dituzte ikasleek eta kooperatibetako beharginak ikastetxeetara joan dira euren esperientziak ikasleekin partekatzera. Gainera, ikastetxeetako orientatzaileekin ere lan egin dute, orientatzaileek enpresa munduan zer eskari dauden jakiteko. Gazteenekin, ordea, herri trukaketak egin dituzte. Ikasleek eskualdeko beste herrietako ikasle batzuk hartu dituzte euren herrietan, eta ondarea eta ingurua erakutsi diete ekimen berezien bidez: antzerkiak, ibilaldiak…\nBatxilergo eta prestakuntza zikloetako ikasleek enpresetan egun bateko egonaldiak egin dituzte. Horrela, ikasleek, profesionalekin zuzenean egonda, zer-nolako lanak egiten dituzten ezagutu dute bertatik bertara.\nProiektuaren aurtengo ekintzei amaiera emateko, gainera, Lea-Artibaiko Zientzia eta Teknologia Eguna egin dute. Eskualdeko 250 ikasle inguru batu ziren Markina-Xemeinen zientzia eta teknologia oinarri dituzten tailerretan parte hartzeko. LH6. mailako ikasleek zientziarekin eta teknologiarekin gozatzeko aukera eduki zuten. Aste honetan, berriz, ingeniari edo ingeniari ikasleei begirako Talentatu Eguna egin dute. Lehen urtea izanik Lea-Artibai eskualdean egin dute proiektua, baina hurrengo ikasturtera begira, Busturialdera zabaltzea dute asmoa.


Egitaraua Topaketa otsailak 26\nEgitaraua Topaketa martxoak 24\nOtsailak 26 eta\nBERTAN BEHERA: martxoak 24\nEuropan, azken urteotan gero eta interes handiagoa dago ikerketarekiko eta berrikuntzarekiko, Hezkuntzaren eta Kulturaren esparruan, eta bereziki Ondare Hezkuntzan. Errealitate hori hainbat eragile eta kolektibo sozial eta kulturalen arteko foro eta topaketetan islatzen da, eta Europako Batzordearen dokumentu estrategikoen edukietan ere jasotzen da.\nIldo horretan, Europako Kontseiluak ONDAREA eta HEZKUNTZA gai komuna proposatu die estatu kide guztiei, 2020ko Ondarearen Europako Jardunaldien hurrengo kanpaina egiteko (Bizkaian 20. urteurrena ospatzen dena). Jardunaldien erakunde antolatzailetik, erakundeen eta kolektiboen etorkizuneko parte-hartzea testuinguruan jartzen eta bideratzen saiatzen gara (bai aurreko urteetan zehar esku hartu dutenena, bai 2020an lehen aldiz parte hartzen dutenena), otsailetik martxora bitartean egindako hainbat hausnarketa-topaketen bidez, eta, era berean, dokumentu honen bidez, non, erreferentzia gisa, Bizkaiko Ondarearen Europako Jardunaldien (OEJ2020) babesean egindako jarduerak ezartzeko orduan kontuan hartu beharko liratekeen jarraibide nagusiak jasotzen baitira.\nAurreratu den bezala, honako hauek dira HELBURU nagusiak:\nEgungo eta iraganeko hezkuntza-jarduerarekin lotutako ondarea nabarmentzea eta ikusaraztea, neurri handi batean oraindik ezkutuan dagoena publiko orokorrarentzat.\nOndarearen kudeaketan, komunikazioan eta hezkuntzan erronka berriei ekitea.\nLekua: SALA ONDARE Mª Díaz de Haro 11 - 1 Bilbao


Berriak | 2014-05-21\nGure elikaduraren aztarna ekologikoari buruzko tailerra gauzatu da Arrigorriagako Institutuan, Eskolako Agenda 21 egitasmoaren barruan\nUdaltalde 21 Nerbioi-Ibaizabalek jakinarazten du gure elikaduraren aztarna ekologikoari buruzko tailer bat egin dela Arrigorriagako Bigarren Hezkuntzako Institutuan, maiatzaren 21ean (asteazkena). Jardueran 17 ikaslek hartu dute parte, eta Eskolako Agenda 21 egitasmoaren barruan dago; ikastetxeak 2006-2007 ikasturtetik hartzen du parte egitasmo honetan.\nTailerrean, gure elikadurak aztarna ekologikoan duen eragina zein den ikasi, eta horren inguruan hausnartu dute parte-hartzaileek. Azalpen teoriko labur baten ondoren, “Zein aztarna ekologiko dauka gure elikadurak?” bideoa ikusi, eta banakako hausnarketa egin dute. Tailerraren bigarren zatian, Gaztela-Mantxako Mugarik Gabeko Albaitariak erakundeak egindako “Bi tomate eta bi xede” film laburra ikusi dute.Film labur hori bi tomateri buruzkoa da, bata transgenikoa, eta, bestea, ez, eta euren desberdintasunei buruz hitz egiten dute. Bi ekoizpen ereduak oso era egokian alderatzen ditu.\nTailerraren azken zatia praktikoagoa izan da. Ikasleek taldeka egin dute lan elikagai komun batzuen aztarna ekologikoa aztertzeko, etiketetan jasotako informaziotik abiatuta, eta planetan aztarna ekologiko txikiena eragiten dutenak aukeratu dituzte.


Bi oinen ala lau oinen gainean? - Elhuyar Aldizkaria\nHasiera » Albisteak » Bi oinen ala lau oinen gainean?\nZenbait paleontologoren intuizioa egiaztatu egin da azkenaldian australopitekoen belarriaren barnea aztertuta. Azterketa horien arabera, australopitekoen afarensis espeziea, hau da, Afrikako Lucy eta antzekoak, normalean lau oinen gainean ibiltzen ziren eta noizbehinka besterik ez bi oinen gainean.\nLauhankako eta hankabikoen belarri-barnea desberdina izaten da, eta Holandako zein Britainia Haundiko ikerle batzuek hondakin fosiletan konparazioak egin dituzte. Ondorioa honakoa izan da: Homo erectus-en belarri-barnea gurearen antzekoa da, baina afarensis espeziean tximinoek dutenaren antz handiagoa du. Tartekoa den Homo habilis espeziean, emaitzak eztabaidagarriak dira. Bi azterketen emaitzek diotenez oraingo gizakiaren antzekoa zuen, baina beste batek erabat bestelakoa; oraingo gizaki eta primateek ez bezalakoa.\nLiverpool-go unibertsitateko Bernard Wood ikerleak dioenez, Homo generokoak bakarrik zebiltzan zutik eta gainerako guztiak aldi berean zuhaitzetan bizi ziren lauhankakoak eta hankabikoak ziren.


Maxixatzenen webgunean 2020an gehien irakurri diren albisteak - Azkoitia - Maxixatzen.eus\nMaxixatzenen webgunean 2020an gehien irakurri diren albisteak\nIhintza Elustondo 2020-12-31 12:19\nGaur da 2020ko azken eguna, eta ohi bezala, hainbat albiste utzi ditu urteak. Maxixatzen.eus-ek herriko gertakarien berri eman du urteak izan dituen 366 egunetan, eta honako hauek izan dira gehien irakurri diren hamar albisteak.\nAbenduaren 31 da gaur, urteko azken eguna. Ohi den moduan, atzera begira jartzeko unea heldu da, eta esan beharrik ez dago urteak albiste ugari eta askotarikoak utzi dituela. Aurtengoa, gainera, ezohiko urtea izan da, izurriteak erabat baldintzatu duelako egunen joan-etorria. Maxixatzenek herriko gertakarien berri eman du urteak izan dituen 366 egunetan, eta beste behin argi gelditu da herritarrei askotariko gaiak interesatzen zaizkiela.\nDena dela, aurtengoan bi izan dira herrian interes handiena piztu duten gaiak, eta horren erakusle dira webgune honetan gehien bisitatu diren bi atalak: Koronabirusa Azkoitian eta Azkarateko hondakin gunea. Gainera, aipatzekoa da Maxixatzenen irakurleek izugarri bisitatu dituztela Etxetik mundura ataleko bideoak ere. Horrez gain, ohi den moduan, ezbeharrei lotutako albisteak ere irakurrienen artean izan dira.\nHonako hauek izan dira aurtengoan gehien irakurri diren hamar albisteak:\n1. Bi lagun hil dira txurro dendako sutean.\n2. 'Etxe txiki, infernu handi' film laburra, Etxetik Munduran.\n3. Gizon batek beste gizon bati eraso egin dio labana batekin Altzibarren.\n4. Xabier Etxaniz soinu-jotzailearen musika, etxetik mundura.\n5. Askotariko hondakin ez arriskutsuak kudeatzeko gune bat eraikiko dute Azkoitian.\n6. Azkoitiarra zen Durangoko kutxa automatiko batean hilda aurkitu duten etxegabea.\n7. Sei aste eta gero, umeak kalera atera dira.\n8. Udal Gobernuari koronabirusa saihesteko neurriak zorrozteko eskatu dio EH Bilduk.\n9. Javier Zubizarreta: "Nor dago birziklatzearen eta berrerabiltzearen kontra?".\n10. Azkaraten baimendu dutena "hondakin ez arriskutsuen kudeaketa planta" izango dela azaldu dute EAJk, PSE-EEk eta Azkoitia Baik.


topic_facet:"Mekanizazioa (Heziketa Zikloa). Erdi maila" topic_facet:"Sistema mekatronikoen irudikapen grafikoa (Modulua)" genre_facet:"Curriculumeko baliabideak" genre_facet:"Interneteko baliabidea" author_facet:"Fagor Automation, S. Coop"\nProposatutako gaia: Mekanizazioa (Heziketa Zikloa). Erdi maila Proposatutako gaia: Sistema mekatronikoen irudikapen grafikoa (Modulua) Generoa / Forma: Curriculumeko baliabideak Generoa / Forma: Interneteko baliabidea Egilea: Fagor Automation, S. Coop\n8 Fabrikazio Mekanikoa (Lanbide Arloa) 8 Fabrikazio mekanikoko produkzioaren programazioa (Heziketa Zikloa). Goi maila 8 Instalazioa eta mantenimendua (Lanbide Arloa) 8 Lanbide Heziketa Mekanizazioa (Heziketa Zikloa). Erdi maila 8 Mekatronika Industriala (Heziketa Zikloa). Goi maila Gehiago ... Sistema mekatronikoen irudikapen grafikoa (Modulua) 8 Zenbakizko kontrol bidezko mekanizazioa (Modulua) 7 Fabrikazio-teknikak (Modulua) 7 Mantentze-lan elektromekanikoa (Heziketa Zikloa). Erdi maila Guztiak ikusi ... gutxiago ...\n8 Elhuyar Hizkuntza Zerbitzuak Fagor Automation, S. Coop 7 Eskura Itzulpen Zerbitzuak


Euskarazko hedabideak: 2016\nZoritxarrez, entzun-ikusi nahi ez genuen notizia. Berria egunkarian ikusi dugu.\nGaurko Berrian ateratako notizia.\nEgingo diren hitzaldi eta mahai inguruez gain, hainbat adituk eta kazetarik hamabi minutu inguruko komunikazioak egingo dituzte, mintegika antolatuta. Eta Petxakutxa saioan, etzi, egitasmo berritzaileak aurkeztuko dituzte. Halaber, akta liburu batean jasoko dituzte egileek baimendutako eduki guztiak. Biltzarreko saioak grabatu egingo dituzte\nPosted by Asier Barandiaran at 7:41 AM No comments:\nTDT edo LDTren bidez berriro ere EITB ikus-entzungai Nafarroan\nEitb.eus web-gunetik hartutako notizia eta argazkiak.\nLehen epe honetan, Iruñea, Tafalla, Lizarra, Zangoza eta Tuterako barrutietan ikusi ahal izango da ETB2, eta Tafalla, Lizarra, Zangoza eta Tuterako barrutietan, ETB3.\nOstegun honetan (irailak 22), EiTBk berriro ekin die Nafarroan telebista eta irrati emisioei LTD bidez. Eusko Jaurlaritzak eta Nafarroako Gobernuak uztailaren 15ean sinatutako lankidetzarako hitzarmenaren babesarekin hartu da erabakia.\nLehen urratsa izango da, itunak jasotakoa betetzeko, alegia, EiTBren telebista eta irrati zerbitzuak Nafarroa osoan zabaltzeko LTD bidez.\nVaughan TVk bere telebista-lizentziari uko egin dionez, kanal autonomikoaren bidez ikusi ahalko dira ETB1 eta hiru irratiak (Euskadi Irratia, Radio Euskadi eta Gaztea) Nafarroa osoan. Lehen fase honetan, tokiko multiplexaren bidez sintonizatu ahalko da ETB2 Tafalla, Lizarra, Zangoza eta Tuterako barrutietan. ETB3, berriz, Tafalla, Lizarra, Zangoza eta Tuterako barrutietan hartu ahal izango dute.\nDatorren astelehenetik aurrera, gainera, Nafarroa osoan, ETB1en, goizeko 07:00etatik 09:00etara, ETB3ko haur programazioa ikusi ahal izango da. Eskaintza hau, halaber, eskuragai dago eitb.eus-eko Hiru3ren webgunean eta EiTB Nahieranen.\nBerriro sintonizatu behar, kasu guztietan\nLTDko multiplex autonomikoan 26. kanalari dagokion espazioa liberatu ondoren, Nafarroako Gobernuak ETB1 emititzeko erreserbatu du, herritarrek euskarazko ikus-entzunezko eskaintza izan dezaten, gaztelaniazko eskaintza nagusi den inguruan.\nETB1ek multiplex autonomikoaren bidez lortu du Nafarroa guztiko estaldura, eta, horrenbestez, LTDko multiplex lokaletan erreserbatuta zeuzkan espazioak libre geratu dira. Espazio horiek ETB2ri eskaini zaizkio. Iruñean, adibidez, 38. kanalean.\nBerrantolatu ondoren, honela geratuko dira kanalak:\n26. kanala: ETB1\nIruñeko barrutia: 38. kanala ETB2).\nTafallako barrutia: 31. kanala (ETB2, ETB3).\nLizarrako barrutia: 24. kanala (ETB2, ETB3).\nZangozako barrutia: 45. kanala (ETB2, ETB3).\nTuterako barrutia: 39. kanala (ETB2, ETB3).\nKasu guztietan, berriro sintonizatu beharko da telebista ETB ikusteko, eta, arazorik izatekotan, antenistarekin harremanetan jarri beharko da. Bide batez, berriro sintonizatu beharra aprobetxatuta, ETBren kanalak urrutiko aginteko lehen postuetan jartzera animatu nahi ditu EiTBk ikus-entzuleak.\nEiTBk pozik hartu du LTD bidezko emanaldiei berriro ekitea\nEiTBk pozik hartu du LTD bidezko emanaldiei ekitea berriro Nafarroan. Zuzendaritzak azaldu duenez, «poz handia dugu azken hilabeteetan ETBren eta EiTBko irratien seinalea hartzeko nahia agertu duen gizarte nafarrari erantzuna eman ahal izateagatik, ikus-entzuleen gogo eta kezkengandik hurbil dagoen hedabidea garenez gero».\n«Sortu zenetik, EiTBk garbi izan du Nafarroako erakundeen errespetua eta bere jarduera euskararen esparru geografiko eta soziologikoaren barruan aurrera eramatea bateragarriak direla», erantsi dute.\nAurrerantzean ere, Nafarroako aktualitateak bere tartea izango du albistegietan, eta baita Euskal Irrati Telebistako programazioan ere.\nPosted by Asier Barandiaran at 6:31 AM No comments:\nEuskal Telebista Nafarroan ikusi ahal izateko legalitatea - Legalidad de ETB en Navarra\nVídeo que explica la legalidad de las emisiones de ETB en Navarra\nPosted by Asier Barandiaran at 9:36 AM No comments:\nBerriro ere "debekuen", jazarpenen maitaleak eta espainiartasunaren inposatzaileak amorru biziz ari dira, nola edo hala, nafarrek euskal telebista ikus dezaten galeraziz. Diario de Noticias de Navarratik hartutako notizia.\nA. Irisarri - Viernes, 9 de Septiembre de 2016\npamplona - Con una fijación tan obsesiva como previsible, la derecha navarra volvió ayer a hacer frente común contra ETB, cuya señal volverá a los hogares navarros a partir del día 22 de septiembre.\nLa situación hubiese sido diferente -apuntan las mismas fuentes- si la operadora hubiese sido privada, ya que entonces la ley dictamina que se tiene que producir un concurso público\nPosted by Asier Barandiaran at 3:20 AM No comments:\n290.000 euro onartuta euskarazko hedabideak sustatzeko\nDiario de noticias de Navarra-tik hartutako notizia. 2011tik ez da horrelako diru-laguntzarik eman Nafarroan.\nPasa den 2015eko azaroan Euskaltzaindiaren egoitzan hedabideen inguruko jardunaldi bat egin zen. Berria-k argitartutako argazkia\nSeguidamente, son las emisoras de radio que emiten en euskera los medios de comunicación que mayores ayudas han recibido: 58.769,45 euros se reparten entre las comerciales Euskalerria Irratia (comarca de Pamplona) y Xorroxin Irratia (Baztan-Bidasoa); y 36.230,55 euros adicionales van a parar a las emisoras municipales Karrape (Leitza), Esan-erran (Ultzama), Aralar (Lekunberri) y Beleixe (Etxarri-Aranatz).\nPosted by Asier Barandiaran at 12:37 PM No comments:\nGaurko Deia.com-etik ateratako notizia interesgarria.\nPosted by Asier Barandiaran at 1:00 PM No comments:\nHerri Nafar Batasunak ETB ikusteko balnditzak jarri zituen\nUPN impuso condiciones ideológicas para poder captar ‘ETB’\nPidió al Gobierno Vasco que quitara colaboradores y pusiera afines, y que eliminara la programación local para reducir la presencia de rivales políticos\nEl acta de la negociación del convenio de 2009 desvela las pretensiones partidistas del Ejecutivo de Sanz.\n(Diario de Noticias-etik hartutako argazkia)\nIbai Fernandez kazetariak eginiko artikulua, Nafarroako Diario de Noticias-en. Denbora pasa ahala kontu itsusi zenbait ateratzen arir dira.\nPamplona - El Gobierno de UPN no solo impuso a ETB el cambio del mapa del tiempo para facilitar su captación en Navarra. También exigió que se sustituyeran los colaboradores de los espacios informativos por afines (apuntando directamente a dos periodistas de DIARIO DE NOTICIAS), y reclamó que dejara de emitirse el programa de actualidad sobre la Comunidad Foral Navarra directo por su “favoritismo” hacia opciones políticas contrarias, en concreto a Patxi Zabaleta y Uxue Barkos.\nBeste artikulu bat, aurrekoaren hari beretik.\nPamplona - El Ministerio de Industria ofreció al Gobierno de Navarra un segundo múltiplex audiovisual para facilitar la captación normalizada y por TDT de Euskal Telebista, pero el Ejecutivo de UPN lo rechazó, precisamente, para impedir sus emisiones. “En el año 2006-2007, el Ministerio (de Industria) preguntó, por escrito, si preferíamos un segundo múltiplex o si, en cambio, queríamos aprovechar ese espectro para la TDT en movilidad. Se le contestó que se prefería la TDT en movilidad”, reconoce en una comunicación interna Ángel Sanz Barea, director general para la Sociedad de la Información entre 2003-2007, en la que admite además que UPN aprovechó la reconversión digital para cerrar el paso a ETB. “Cuando, en su momento, se diseñó el modelo de TDT para Navarra, justamente, entre otras cosas, esta situación era lo que se buscaba”, relata Sanz Barea en un repaso de su gestión que forma parte del expediente administrativo que ha solicitado el Parlamento para analizar la situación legal de ente vasco, y que se ha reenviado al Consejo de Navarra para que elabore varios informes.\nPosted by Asier Barandiaran at 8:50 AM No comments:\nArgia saria jaso dutenekin berbetan\nIlaski Serranok Argia sarietako zenbait saridunekin hitz egin du eta bideo honetan elkarrizketok ikusentzuteko moduan daude. Estitxu Eizagirre Argia astekariko zuzendariarekin hitz egin du, besteak beste.\nUsurbilgo Atxega jauregian izan zen sari-banaketa.\nJoxerra Senar kasetariarekin ere hitz egin du.\nPosted by Asier Barandiaran at 10:03 AM No comments:\nZoritxarrez, entzun-ikusi nahi ez genuen notizia....\nEuskarazko komunikabideen egoera aztertuko dute Di...\nTDT edo LDTren bidez berriro ere EITB ikus-entzung...\nEuskal Telebista Nafarroan ikusi ahal izateko lega...\nUPN y PP vuelven a arremeter contra la captación d...\n290.000 euro onartuta euskarazko hedabideak sustat...\nTokikom-ek eta PuntuEUS-ek lankidetza hitzarmena s...\nHerri Nafar Batasunak ETB ikusteko balnditzak jarr...


Hil da Jainkoa - - Erran.eus\nJoseba Urrotz Telletxea 2018-02-15 13:28\nEsaldi horixe bururatu zitzaidan, hileta elizkizun jendetsu batean nintzela, elizako atean, hanka bat kanpoan nuela. Egia, ez nintzen apezak zionari so, ez bainuen aditzen ere, eliz atariko marmarra aunitz indartsuago baitzen. Horrexegatik ari nitzen burutazio horietan, alegia, han zegoen jendeak hil berria ezaguna zuelako joan zen bertara, baina ez zuen nonbait deus haundirik espero elizkizunetik. Eta ez zuen garai batean ‘hala egin behar zelako’, zigor mehatxupean bazen ere, egiten zen bezala, errespetua eta isiltasuna gordetzeko beharrik meza ari zen bitartean.\nHor nonbait gogoan nuen Nietschek erran omen zuela ‘hil da Jainkoa’ hori, begiratu dut Wikipedian eta bertze batzuk ere aipatu omen zuten lehenago ere. Dena dela, haiek kristau Jainkoaren aitzakian osatutako moralaz ari omen ziren, harek ustez ezarritako moral hori non geldituko ote den Jainkoa bera desagertuarazten badugu.\nOngi ba, hil dugu Jainkoa, alegia, ikusi eta ikasi dugu ez digula berak konponduko nahitaez hil beharra, eta gainera bere izenean mendetan lotu eta izorratu gaituzte... Goian bego.\nBehar bada, honezkero, gainditua dugu heriotza ezezagun horri genion beldurra, milaka urtetan itxuraz izan duguna. Gaur egun inguratu gaituen arrazionaltasun zientifikoak aspaldian espero genuen lasaitasuna eman bide digu: heriotzaren ondotik ez da deus, ez izan deusen itxaropenik, momentua gozatu, bizitu, oraintxe zoriontsu izan. Eta kitto. Ez bilatu deus haratago.\nBaliteke, baina ni behinik behin konturatua naiz ez dela gauza makala momentua bizitzearen hori: gauzak diren bezala onartu, onak edo txarrak, biziak dakarkiguna onartu, arnasaldi bakoitza urre koxkor bat balitz bezala baliotu, gure barrengo isiltasun hortara begiratu, tenplu horretako argi ttiki horren aitzinean otoitz egin...\nFinean, ez ote gara oraindik ere beldur samar, biziak zentzurik ez duela ikusteko? Zentzua nonbaitera ailegatu edo joateko helbidea baldin bada. Akaso modernitateak Jainkoa hil dela baieztatu digu baina ordainean ez digu deus haundirik eman? Egunero burrunba haundia dugu inguruan: hau edo hura egin beharra, lana, umeak hazi, dirua irabazi, zorrak saihestu, otorduak egin, telebistan albisteak ikusi, mugikor bidez atergabe konektatuak egon denekin... Zarata egin nahi dugu, ez dezagun gure barrengo isiltasun eta miseria beldurgarri hori entzun eta ikusi, hileta jendetsuetan eliz atarian bezala.


Gazteak eta euskara, Bilboko saioetako protagonistak\nUrriaren 7an eta 21ean burutu ziren gazteekin aurreikusita genituen bi saioak. Bi saio hauek, prozesuaren lehen fasean txertatuta daude.\nEusko Ikaskuntzaren ‘Eta gazteak Bilbon euskaraz, zergatik ez? Gazteen euskararen erabileraren azterketa’ ikerketak helburu du Bilboko Udaleko Euskara Sailak hiriko gazteen artean euskararen erabilera sustatzeko programa egokiak aktibatzea.\nIzan ere, Bilbo euskaldun gehien dituen hiria bada ere, azken 15 urteetan kaleko erabilera jaitsi egin dela agerian jarri dute inkesta soziolinguistikoek. Helduak eta gazteak dira gizabanako gehien dituzten adin taldeak eta, Bilboko kasuan, bi talde hauek dira euskararen erabilera txikiena ere egiten dutenak.\nIkerketa honetan Bilboko gazteak eta euskara ditugu protagonistak eta horregatik lehen fasea gazteekin programatu genuen. Modu parte-hartzaile eta atsegin batean gai sakonak aztertu ditugu 15-22 urteko gazteekin: euskararekiko eta beste hizkuntzekiko duten lotura afektiboa ezagutu, bere eguneroko bizitzan euskara non eta noiz erabiltzen duten detektatu, erabilera errazten eta oztopatzen dituzten arrazoiak identifikatzen saiatu, gazteek euskararen erabilera sustatzeko zein ekintza proposatzen dituzten ezagutu...\nAzterketa hau bideratzeko talde dinamikak erabili ditugu, galdeketa eta behaketa barne. Lan honetan Deustuko Unibertsitateko Euskal Kultura eta Hizkuntza graduko ikasleak eta EHUko ELEBILAB taldeko ikerlariak aritu dira. Egoera bitxia bizi izan dugu, taldeak gidatzen ibili diren gazteak partaide gazteei hizkuntza ohiturez galdezka aritu baitira.\nOrain, bigarren faseko ekintzari heldu aurretik, bi saio hauetan jasotako informazioa landu behar du proiektuaren zuzendaritza taldeak. Ekintza honen inguruan informazio gehiago hemen.


Bizkaia talentek Talentia eta Profesionaltasunerako Trebetasunen programetako parte-hartzaileei erakutsi die nolako abantailak eta aukerak dituen nazioarteko ezarpenak | Bizkaia Talent\nIaz Talentia Programaren barruan egindako Nazioarteko Ezarpenerako Jardunaldiaren lehen edizioaren harrera oso ona izan zenez, Bizkaiko Foru Aldundiak sustatutako bizkaia talent elkarteak berriro antolatu du ekimen hori, Talentia Programaren zazpigarren edizioko parte-hartzaileei prozesuak eskaintzen dituen aukerak zein diren erakusteko.\nHartara, maiatzaren 15eko goizean, asteazkena, Euskal Herriko Unibertsitateko Ingeniaritza Eskolan Nazioarteko Ezarpenerako Tailerraren bigarren edizioa egin zen. Edizio honetako berritasun moduan, Talentia Programako parte-hartzaile guztiek ez ezik, aurton Bizkaian Profesionaltasunerako Trebetasunen Programan esku hartzen duten ikasle guztiek ere izan zuten bertara joateko aukera. Programa hori ere bizkaia talenteko Talentia Zerbitzuaren barruan dago.\nBizkaia talenteko zuzendari gerenteak, Ivan Jimenezek, jardunaldiaren hasieran azaldu zuenez, gaur egun etorkizuneko profesionalek, erakundeek eta enpresek globalizazioagatik eta, horren ondorioz, nazioarteko ezarpenagatik sortutako premiei erantzun behar diete. Hori dela eta, funtsezkoa izango da prozesu horretako faktore guztiak zein diren jakitea.\n“Duela zenbait urtetatik eta, batez ere, azken urteotan, hainbat euskal enpresak eta erakundek nazioarteko ezarpena lehenetsi eta horretarako baliabideak erabili dituzte. Oso garrantzitsua da enpresetako ordezkaritzak sortzea eta, horrez gain, mundu zabalean estrategikotzat hartutako lekuetan sortzea”, erantsi zuen Jimenezek.\nAurtengo jardunaldian, mundu-mailan erreferenteak diren zenbait euskal enpresatako hainbat ordezkarik parte hartu dute; esate baterako, Xabier Manterola, Bilboko PA Consulingeko zuzendaria; José Luis Vilas, EHUko Euskal Unibertsitate Sistemako Ikerketa Taldeko kidea; Joseba Mezo, Gestampeko Hautaketa Globaleko Saileko zuzendari korporatiboa; Óscar Malo, Idomeko Proiektuen Kudeaketako ingeniari industriala; Egoitz Etxeandia zein Fabiola Fares, Exe Programako arduradunak; Ainhoa Gamboa, Maier S.Coop enpresako Erakundearen eta Pertsonen Garapeneko kudeatzailea.\nGuzti-guztiek parte-hartzaileei azaldu zieten zer profil profesional behar diren gaur egun, “erakundeak abian jarritako nazioarteko ezarpena arrakastatsua izan dadin”.\nGaur egungo testuinguru ekonomikoan, funtsezkoa da jakitea ikastetxeetan nola prestatzen dituzten ikasleak eskolaratzen direnetik, gizarteko aurreikuspenei erantzuteko gai izan daitezen eta enpresen gaur egungo eskakizunak bete ditzaten.


Baztan banandua (kaputxinoen afera bat) | baztango haizegoa\n« Baztango serorak (XVII.mendean)\nLaxoaren inguruko afera batzuk. »\nBaztan banandua (kaputxinoen afera bat)\nmartxoa 22, 2017 egilea baztangohaizegoa\nEzaguna da Baztan eta Kaputxinoen artean izandako elkarbizitza. 100 urtebaino gehiago gure bailaraan egon dira (Lekauzko kolegioa) eta orrokorrean onura handia ekarri zuten bailarara, fraideak bat egin zuten Baztanekin eta bai kuturalki aunitz daukagu eskertzekoa. Baina arras ezaguna ez dena…XVIII.garren mendean Kaputxinoak ere egon zirela, kasu hontan Elizondon eta arremana, orokorrean ez zen hain ona izan eta bailara, bere alde egiten zutenak eta bere kontra aritu zutenen artean, banatu zun .\n1726an Kaputxinoak bailaren presentzia behar dutela suposatzen dute, hain zuzen “hospizio” bat eta urte hortan, Baztango Junta Generalarekin biltzeko eta fraide hauen intenzioa aipatzeko Jaime de Corella kaputxinoa bidaltzen dute. Bilera hau ez zen eman eta ez zen deus ona atra baina kaputxinoen koskorkeriaz , urte hortako abenduaren 1an bertze bi fraide bidaliko dute eta hontakoan Juntarekin biltzea, lortuko zuten. Juntak, “diputadu” bat ezik (Lekauzko Matias de Jauregia) onartzen du ,baina bailarako 14 herriak ( Amaiur Baztanen ez zuen egiten) ados egon behar dira edo baieztatu behar dute, nahi dutela Elizondon kaputxinok “hospizioa” bat irekitzea.\nAbenduaren 8an “herri galdeketa” eta botazioak egiten dira; Errazu, Elbete, Elizondo, Irurita, Ziga, Aniz, Berroeta eta Almandoz baiez bozkatzen dute , bertziak Arizkun, Azpilkueta, Lekaroz, Arraioz, Gartzain eta Oronoz kontra egiten dute.\nHonekin konten ez egonda, kaputxinoak Iruñeko apezpikuaria behartzen diote hospizioaren sorrerra baimentzea. Apezpikua bailarako errektoren iritzia jakin nahi du,eta hemen ere banaketa ematen da. Ziga, Berroeta, Almandoz, Aniz, Lekaroz, Oronoz, Irurita eta Errazuko elizgizonek diote ez dela arazorik, irekitzea!, Elbetekoa azken momentua irizitz aldatu zuen eta Arizkungoa aipatu zuen ez zela idei ona. Elizondoko errektorea Premostrandarra zena (Urdazubiko monastegiko ordenekoa) aipatu zun “ez zuela kontra egiten ahal beretze elizgizon batzuen aurka….baina…egia dela…bere lana ezinezkoa zela…zeren lur hauek arras zailla dira bizitzeko eta herri batetik bertzera bide luzeak direla…). Gartzaingoa eta Arraiozkoa hauek ere premostradarrak dira eta ere uko eginen diote apezpikuaren konsultari.\n1727ko lehengo juntan, gauza zikintzen da (1691 eta 1696ko ordenatzetan zehaztu zen Juntetara soilik 50 persona joaten ahal zirela), Alkatea, idazkaria , 14 herrietako juradoak eta 34 “diputadoak ( Elizondo, Erratzu, Irurita lau dituzte, Arizkun 3 eta Aniz ezik bat zuela, bertze guztiak 2), ia ia eskuetara iristen dira. Bai bozkatu zutenak gehiago izan arren Alkatea eta Idazkaria kontra daude. Azken juntan gelditutakoa ez dago argi, batzuk diote juntan hartan baieztatu zela irekitzea, herrietako botazio soilik iritzia jakiteko zela zioten alde zeudenak, bertziak berriz ,argi gelditu zela herri guztiak ados egon behar zirela ….Kontran daudenak bere arrazoiak erakusten dute; bailara miserian, premia gorrian dagola elikagai gabezia edo eskasia badela diote, baita ere ez direla beharrezkoak “atencio espirituala” auserki badela bailaran, baita ere diote, fraideak elikatzen diren elikagaiak Baztanen ez direla, ardoa ,ogia eta olioa kanpotik ekarri beharko zen. Gosez hilko dira gizagoak! zion Martin Jauregiak…Hospizioaren aldekoak berriz; beharrezkoa da hospizia halakorik ez baida dago zortzi lehuetan, Herritar gehienak nahi dutelako, baita ere zioten bailara ez zela hain “behartsua” eta elikatzen ahal ziela problemarik gabe 12 fraide kaputxinoei.\nHorrela joan zen urtea, herrietan bazarrez batzarrez, eztabaida eztabaidaz, herri batzutan iritzia aldatzen da( Elbete kasuan) edo bederen saiatzen dira alde batekoak eta bertzekoak. 1727ko azaroaren 12an Iruñeko gotzainak ados ez zirenez jartzen lizentzia eman zun Elizondoko Arretxea “jauregian” Kaputxinoen hospizioa sortzea , baina oinik urte batzuk pastuko dira sartu artio zeren batzarreak, hika mikak eta epaiketa batzuk izatea faltako dira.\nKaputxinoen “etsai” nagusia edo prinzipala, Oharriz jauregiko Matias Jauregia genun (Lekauzko diputadoa 1711tik eta alkate eta bailarako kapitan en guerra 1729-31), berarekin zeuden bere hiloba Antonio Aldecoa eta Datue (Datue jauregikoa) eta Elizondarra izan arren Arizkundik aurka egin zuena ( Pierresenea etxekoa nagusia zen) Elizondotik ez bai zun posible hospizioaren alde bai zegon herria. Hauekin ere Juan Thomas Etxebertzea eskribanoa Martinen lagun fina zena, zegon.\nBailarako bertze eskribanoa kaputxinoen alde zegon, Joseph Narbarte eta aipatzen da, herrie aunitzetan bere alde egon (kaputxinon alde) zirela, honek informazio guzia (iruñatik etortzen zena) “lengua baskongadara” pastu eta zabaldu zuelako, aipazak mezetan irakurtzeko edo ahoz ahoz kontatzeko balio izan zuen eta. Alde ere zegon Alexos de Urrutia elizondarra.\nGarai haietan, gaur bezala Baztan kuarteletan banatua zegon, Elizondoko kuartela, Elizondo, Elbete eta Lekaroz osatzen dute eta gastu administratiboak hiru herria artean banatzen dira, horien artean eskolako gastuak, hiru herriak eskola bat bakarra bai dute (Elizondon). 1729ko urtarrilako 25an Alejo Urrutiak Elizondoko juradoa zena, Elbeteko juradoari (Nicolas Amorena) erten dio Elbeteko aurrak ( Elbete irizia aldatu du eta hospizioaren kontra dago) ez zirela onartuak izango Elizondoko eskolan , Amorena kasurik egin gabe edo meatxuari inportanzia eman gabe ez du ezer erten eta biharamunian beti bezala Elbeteko haurralk eskolara joanen dira. Alejok hori ikusita Enerizko Juan Jose Morales y Valencia maixuari (kasualitatea ematen da maixuaren etxebizitza Arretxea “jauregian” dagola, eraikinan bertze maisterrak bizi ziren, geletan banatuta bai zegoen) derrigortzen dio Elbeteko haurrak eskolatik atratzea eta kanporatzea, maixua ez da ausartzen hori egitea eta modu txarrez Alejo Urrutiak berberak elbetearrak banan banan eskolatik atrako ditu , baina Lekauzko haurrekin ez da ausartzen, agian Alkatea Martin Jauregia delakoz.\nElbeteko herria kexa bat bidaliko du “Consejo Real”ari eta hemendik, maixuak Elbeteko haurrak onartzea eta 500 liberako ixuna ordaintzea agitzen dio baita ere Alejori 100 liberako multa ezartzen diote. Handik guttira (Ez dago data argi) 12 fraide kaputxinoak Arretxea “jauregian” sartuko dira, Maixua eta bertze maisterrak (bi famili) etxea utzi beharko dute. Gaueko 10 etan Jauregiko jauana Martin Goienetxe, Narbarteko Joseph eskribau reala eta herriko apaiz batzuk iritsi ziren, maisterrak esnatu eta kanporatu zituztenean, eraikina libre egonda, bi fraide kaputxino agertu ziren eta eskribua jabetza eman zien.\nOndarrian erran behar da, limosna ttika zela (egur gurdiak) edo ez, elikagaiak bazituztela edo ez, bere lana inten ahal zutela edo ez!,,,guztia hau “liatu ” ondoren urte gutti batzuk pastuta, kaputxinoak hospitzioa itxi eta alde egin zuten …ze kuriosoi Lekauzkoak 2003an egin zuten bezala.\nDe bazarres y consistorios del Baztán en el siglo XVIII. Claudio Zudaire Huarte.\nCuadernos de etnología y etnografía de Navarra, ISSN 0590-1871, 11. urtea , Zº 32, 1979, horriak. 221-248.\nOrtziral hontan Elizondoko Casino ostatuan IGUANA y LOS JUMILES (tex-mex) https://t.co/6RhZ4ISqX8 2 weeks ago\nUrsuako Pedro. baztandar konkistatzailea?\nPedro Satue, Baztango baserrien Argazkilaria.\nLaxoa, botarria, pilota ta pilotaria.


kritiken hemeroteka » Soinujolearen semea\nSoinujolearen semea Ines Buenetxea / Axular, 2004-04\nAzken urteotan euskal literaturaren erakusleiho bilakatu den Durangoko Azoka aukeratu zuen Atxagak bere lana aurkezteko eta, antza “Soinujolearen semea”rekin maisuetan maisuak betiko agur bat luzatu omen dio bere biziaroetako bati. Ia 500 orrietan barna bere aurreko eleberrietako pertsonai eta istorio berrekarri nahi izan ditu Atxagak azkeneko aldiz Obabara, tarteka Daviden ahotik tarteka Josebaren ahotik, Obaban denboraren joan-etorrietan izandako gorabehera sozio politikoen berri aditzera emanez, berezkoa egiten dion esanahi bikoiztasunezko eta sinbolizaziozko hizkuntzaz baliatuta.\nDavid Lekuona Imaz, soinujolen semea, Euskal Herriko herri bateko biztanleentako bat da; dei bedi Obaba herria, ezaugarriengatik izan bailiteke edozein. Baina ordea Davidentzat eta han bizi izan ziren eta direnentzat ere ez da edozein herri; aspaldiko partez badirudi baduela zentzurik soilik lotura afektiboengatik bada ere ezaugarri berezkoak izanagatik batberaren sorterriaren nortasun geografiko, historiko, sozial eta kulturalaren aldarrikapenak, alegia, gure aitonen seme garelako arbasoei zor diegun odolezko eta begirunezko adierak.\nUgariak bezain ezberdin eta paregabekoak dira eleberrian zehar agerpena daukaten pertsonai, lekuzko eta denborazko erreferentzi hala nola gertaera, gertakizun eta gertakariak, irakurketak aurrera egin ahal ehotzen doazenak Obabaren historiaren puzlea eratuz. Haien parean, berriz berezko esangurazko eta iraunkortasunezko oinarriak, eleberri osoan zehar dirautenak zeinen gain eraikitzen baitu Davidek bere gaztelu emozionala: lehenik, soinuaren irudia, Davidek bere aitarekin duen harremana azaltzeko. Soinua, euskal kulturak herri mailan duen adierazleetariko bat eta sarritan gutxietsia izan dena arruntegia zelakoan. Don Pedroren sonbreirua, ondoren, Alaskan dirua egin eta herriminak jota Obabara bueltatu zen indianoarena; 36ko guda piztean ihesari eman behar izan ziona liberala izateagatik. Davidek aitatzat duen bere osaba Juan kuttuna ere Ameriketan bizi da halabeharrez, eta David berak ere Stonehamera erbesteratu behar izango du, bere herria heriotzaraino bihotzean eramango badu ere. Azkeneko aipu berezia Davidek tximeleta edo berak dioen moduan mitxirrikekiko duen zaletasuna bereziarentzat. Tximeletak sortzez zuhaitz enborretan hazten diren zomorro itsusiak dira metamorfosi bitartez eder bihurtzen direnak eta handik gutxira betiko desagertu. Davidi ere zerbait antzekoa gertatzen zaio, nahastura eta ezinegonezko haurtzaro eta gaztaroko garaien ostean emakume atzerritar baten ondoan egonkortasuna lortzen duenean bihotzeko gaitz batek jota hil egingo da. Era berean, Bikandi, Iruaingo etxean hartzen dituen lagunetako bat, ETAkide eta taldeko buru, entomatologoa omen da eta Euskal Herriko tximeleten bilduma bat burutzea dutela aitzaki datoz Obabara.\nMaisulanetan maisulan bat, ezin esan nezake besterik “Soinujolearen semea”ri buruz. Aurkezpen aldetik, parekorik gabea, Atxagak bere estiloari jarraiki, ele bakoitzak dioena ez baita esanahi duena, eta era berean esaldiak ere poliki eraikitakoak baitira. Bai edukiak garatzeko moduagatik baita eitea zaintzeko duen dotoreziagatik eta hiztegizko aberastasunagatik, hizkuntza idatziaren menperatzearen artea da Atxagarena, beti ere parekorik gabea.\nBukatzeko, iruditzen zait liburua erderara itzultzen bada zeresan asko ekarriko duela, baina era berean iruditzen zait askori eta askori argitu egingo dizkiela ikuspegiak eta beste askori zer erantzutekorik gabe utziko diela.


ALCk Euskadi eta Hego-Afrikako enpresa eta erakundeak konektatzen ditu — Agirre Lehendakaria Center\nDelegazio hau zenbait erakunde eta enpresen ordezkariek osatu zuten, esate baterako TECNALIA, CAF, MONDRAGON TEAM ACADEMY eta EUSKO JAURLARITZAKO KANPO HARREMANETARAKO IDAZKARITZA NAGUSIA. Delegazioaren burua ALCko zuzendaria den Juan José IBARRETXE izan zen.\nBisita honetan zehar unibertsitate, kultura, gizarte eta ekonomia arloko adituekin elkartu ziren, ideiak partekatzeko eta lankidetza aukerak identifikatzeko. Bestaldetik, Hego-Afrikak gaur egun dituen erronkak eta aukerak aztertu ziren (ROELF MEYER-en eskutik, Nelson Mandelaren gobernuko ministro ohia eta Agirre Centerreko kolaboratzailea).\nHalaber, bi herrialdeek honako ezagutza-arloetan interesa erakutsi zuten: ikerkuntza eta garapena INGURUMENeta ENERGIA arloetan, TRENBIDE-INDUSTRIA, mekatronika eta KOOPERATIBETAN oinarritutako enpresa ekimenak, besteak beste.\nBisita honekin ALC-k bere ESKU-HARTZE proiektuak garatu eta handitu zituen, eta nazioarteko eragileak eta euskal erakunde desberdinak konektatzen jarraitu zuen, elkarlanean aritzeko PROIEKTU BERRIEN SORRERA ERRAZTUZ.


Hizkuntza biziberritze prozesu bakoitzak bere ezaugarriak ditu. Hizkuntzak duen egoera, herritarron ezaugarriak eta herri bakoitzaren ezaugarri kulturalak kontuan hartuta jardun behar da kasu bakoitzean. Tresna, neurri eta ekimenekin asmatuz gero hizkuntzak aurrera egingo du. Gerora, egoerak aldatzen diren neurrian, baliabideak, estrategiak, jomugak… egokituz joan beharko dira. Hala ere, badira prozesu guztietan funtsezkoak diren tresnak: murgiltze eskolak, helduen eskolak, kultur sorkuntza, komunikabideak…\nKolonbiako Cauca eskualdeko Nasa herriarekin helduen eskolen inguruan egindako ibilbidean zerbait azpimarratu badugu, zera da: helduen eskolak biziberritze prozesuaren motor garrantzitsuenetakoa izan behar dira. Hiztunak sortu behar dituzte, kultur sorkuntzaren erabiltzaile eta sustatzaileak izan, hizkuntza arlo guztietara hedatzen lagundu eta, batez ere, atxikimendu sortzaileak izan behar dira.\n"Helduen eskolei dagokienez behinik behin, diesel motor zaharrarekin ari garela aitortu behar diegu. Garai batean puntakoa izan zen, baina gaur egunerako zaharkituta dago"\nMotor horren piezak izango dira irakasle prestatu eta gogotsuak, metodologia egokia, material eta teknika didaktiko egokiak, baliabideak… Baina, gainera, motorraren pieza guztiak modu koordinatuan aritu behar dira, lanari etekin handiena ateratzeko.\nAskotan galdetzen digute guk handik zer dugun ikasteko, eta aurrekoan zutabetxo honetan azaldu nuen bezala, asko eta sakonak dira hango ikasgaiak. Baina, gainera, ispilu bat ere jartzen digute aurrean, predikatzen dugun hori gurean nola dagoen galdetuta. Tira, bada, gurean, helduen eskolei dagokienez behinik behin, diesel motor zaharrarekin ari garela aitortu behar diegu. Garai batean puntakoa izan zen, baina gaur egunerako zaharkituta dago.\nBestelako diagnostiko batzuk heldu bitartean, gure piezei begiratuta, argi dago irakasleak ez daudela garai batean bezain motibatuak. Datozen 10 urteetan erdiak baino gehiago jubilatuko dira, baina erreleborik ez dago. Euskaltegiak ez dira erakargarriak lanerako eta gazte gutxik ikusten dute euren burua euskara helduei irakasten. Curriculum ederra dugu, baina goitik behera eginikoa, eta berariazko formakuntza planik ez da egon; ondorioz, ez dugu aplikatzen. Materialak ere ez dira sortzen; ez, behintzat, curriculumari egokitutako materialak. Azterketek gehiegizko pisua hartzen dute ikas-prozesuan eta, ondorioz, titulatuak sortzen ditugu, ez hiztunak. Bai, egia da batzuk hiztun bihurtzen direla, baina…\nDiesel motor honek behintzat, eraldaketa behar du, garaiak eskatzen digun motor garbi eta eraginkorra bihurtzerainokoa.


'Euskal identidade etnikoa eta ahalduntze kolektiboa ongizateagaz lotuta dagoz' - bizkaie.biz\nBizkaie! 2021-02-23 13:54 Kulturea\nJon Zabala ikertzailearen lana dago oinarrian.\nJon Zabala | Ikusi handiago | Argazki originala\nEuskaldunakazko identifikazino sozialak eta ahalduntze psikologiko kolektiboak ongizate personalagaz, sozialagaz eta parte-hartze komunitarioagaz daben loturea aztertu dau UPV/EHUko Kultura, Kognizinoa eta Emozinoa ikerketa-taldeko Jon Zabalak.\nIdentidade soziala ongizateagaz eta parte-hartze komunitarioagaz lotutako faktore bat da. Ikerketa batzuek frogatu dabe identidade etnikoa ahalduntzeagaz lotuta dagoala eta bien arteko interakzinoaren ondorioz altuagoak dirala ongizatearen eta parte-hartze komunitarioaren indizeak.\nLotura horreen izakereak, barriz, baldintzatu egin leike nork bere taldea gitxiengo eta/edo baztertu legez antzemoteak; hain zuzen be, lotura horreek gitxiengo egoeran eta/edo bazterketa egoeran dagozan kolektiboetan gertatzen dira baina ez hegemonikoagoak edo gehiengoak diran kolektiboetan.\nZabalak azaldu dauenez, jaubetu gara euskaldunakaz oso identifikauta edo fusionauta sentiduten diran eta ahalduntze-maila altua daben banakoek ongizate personaleko eta sozialeko eta parte-hartze komunitarioko indize altuak dituela; berez, altuagoak ditue fusinorik sentiduten ez daben eta ahalduntze-maila bajuko personek baino. Identifikazino sozialak orekatu egiten dau taldea gitxiengo linguistiko lez sentiduteakk eragindako alderdi negatiboak. Gainera, konturatu gara ingurunean euskaldun izatea gitxiengotzat hartzen daben personetan, adibidez urietan edo euskerea hauskorragoa dan lekuetan bizi diranetan, garrantzitsuagoa dala euskaldunakazko identifikazinoa sentidutea euren ongizaterako.\nAhalduntze psikologiko kolektiboa\nIkertzaileak azaldu dauenez, kulturearen eta hizkuntzearen arloan izandako aurrerapausoak bat datoz gizartea aldatzeko eta beren helburuak lortzeko euskaldunen kolektiboaren botere-pertzepzinoagaz. Edozelan be, oraindino hainbat ahultasun-adierazle dagoz, besteak beste, euskerearen egoera hauskorra eta egoera batzuetan hizkuntzeari egiten jakozan bereizkerien zenbait adierazle, euskerearen eta, beraz, euskal identidadearen biziraupenerako mehatxutzat harti daitekezalako, dino Zabalak.\nIdentidade sozialaren teoriaren arabera, kolektibo bat gitxiengoan dagoanean eta bere identidadeari jagokozan mehatxu indartsuak igarten dituanean, identidadea aktibau egiten da eta ahalduntze-prozesuak abiarazo leikez adierazo dau Psikologia Fakultadeko ikertzaileak. Beraz, euskaldunek oro har egoera sozioekonomiko ona badabe be eta hizkuntzeagaz lortutako aurrerapausoak kontuan izanda be, leitekeana da bai munduan bai Euskal Herrian gitxiengo linguistikoa izatearen kontzientzia lagungarri izatea euskaldunakazko identifikazinoak eta ahalduntzeak faktore oso garrantzitsu lez jokatu leikien banakoen ongizaterako.


Bretxako baserritarrek ostegunean jarri ahal izango dituzte postuak - Irutxuloko Hitza : Irutxuloko Hitza\nBretxako baserritarrek ostegunean jarri ahal izango dituzte postuak\nHasiera batean iragarritako epea luzatu du Donostiako Udalak, eta postuak ez dituzte bihar irekiko. Karpa berri eta zabalago bat jarriko dute Arrandegi eraikinaren aurrean.\nLanean ari dira Bretxako baserritarren postuak lehengoratzeko. (Argazkia: Inaxio Esnaola)\nOstegunera arte ezingo dute posturik jarri Bretxako baserritarrek. Denboraleak nabarmen kaltetu zituen postuak larunbat gauerditik igande goizera bitarte, eta gaur ezin izan dituzte ireki. Goizetik lanean ari dira langileak kalteak konpondu eta egoera lehengoratzeko.\nHasiera batean, Donostiako Udalak adierazi du baserritarren arazoa biharko konponduko zela. Ordea, ostegunera arte ezin izango dituzte postuak jarri Bretxa merkatuaren kontzesionarioak harturiko erabaki batengatik. Hain zuzen ere, karpa sendoago bat jarriko dute Arrandegi eraikinaren aurrean, neguan gerta daitezkeen antzeko gertakariei aurre egiteko.\nPostua duen baserritar batek IRUTXULOKO HITZAri adierazi dio udala eta Bretxaren kontzesionarioa ez direla eurekin harremanetan jarri. “Ez digute esan postua noiz jarri ahal izango dugun berriz ere”.\nBaserritarrek orain arte izan duten karparen antzekoa izango da berria. Luzera bera izango du, baina hiru metro zabalagoa izango da. “Horrenbestez, baserritarrek eta bezeroek gune estali handiagoa izango dute, hara lekua aldatu zutenetik egin duten eskaria aintzat hartuz”, azpimarratu du udalak. Gaur eta bihar artean tailerrean karpa berria egokituko dute, eta asteazkenean instalatuko dute. Ondo bidean, baserritarrek ostegunean ireki ahal izango dituzte euren postuak.\nIgandean denboraleak nabarmen kaltetu zituen baserritarren postuak.\nAntiguotarrak dantza taldeko inude eta artzainen desfilea, iruditan\nSei bertsolari elkartuko dituzte Aurresku tabernako bertso saio "morean"


Ondorio lazgarria da, askoren ustez, kapitalismoa eta sozialismoa ez direla erakunde sozial posible bakarrak; teknofaxismo zentralizatu bat, non Estatuak hurbildik kontrolatzen bait du gizartea, hirugarren posibilitate bat bezala agertzen zaigu.\nHemendik ikusita, Ekialdeko eta Mendebaldeko Estatuen arteko liskarra ez da soilki edo nagusiki kapitalismoaren eta sozialismoaren arteko gatazka, bi teknofaxismo militar eta industrialen arteko esperantzarik gabeko borroka baino.\nAipatu dudan hipotesian, eta ikuspegi libertario batetik begiratuta, borroka iraultzailea ez da soilki ekonomiak bereizten dituen klaseen arteko borroka bat, baizik eta, batez ere, hierarkiak eta gizarte kontrolak elkarren etsaitzen dituen zapaltzaileen eta zapalduen arteko gatazka.\nGero itzuliko naiz berriro puntu honetara.\nProletalgoaren iraultzazaletasuna Natorren orain Marxen kontradikzioetara.\nMarxek egindako lanetan, gauza asko aurki daiteke; eta, beste irakurketa bat eginez, modu desberdin batez aurkez liteke proletalgoaren teoria: proletalgoa da, alde batetik, menperatua dagoena eta produkziobideen giltzarria bere eskuetan (nahiz eta horretaz ohartu gabe) daukana; era berean, horren kontzienzia hartzen ari den klasea dugu langileria.


Oro har, Ordainketa Bakarreko irudian jaso ahal izateko honako baldintza hauek bete behar ditu:\nKotizaziopeko langabezia-prestazioa, onuraduna izan ordez, lan-harremana behin betiko uztea.\nIrudian, hiru hilabeteko prestazioa ez edukitzea kobratzeko.\nAintzatespena lortu ez (langabezia-prestazioa ordainaldi bakar batean, edozein modalitatetan egin, aurreko lau urteetan.\nEgin nahi den jarduera ekonomikoaren barruan egon behar du zenbait arlo hauetan:\nKooperatiba bat sortu edo lehendik sartzen da, bazkide langile edo laneko bazkide gisara eta behin-behingoz ez iraunkorrak.\nLan-sozietate bat sortu edo lehendik sartzen da, bazkide langile edo laneko bazkide ez iraunkorrak eta aldi baterakoak.\nLangile autonomoaren jarduera bat garatu eta profesional liberal edo gizarte segurantzako edozein erregimenetan.\nJardueran hasi denetik hilabeteko epean ebazpena zuzenbidean (eta, betiere, eskaera egin ondorengo data.\nAurkatutako jatorrizko egonez gero, langabeziagatiko prestazioa lan-harremana bukatu eta gero aurkeztu behar da ordainaldi bakarraren eskaria dagokion prozedura ebatzi.\nLangileen langabeziagatiko prestazioa ordainketa bakarreko modalitatean jasotzen dutenek ezingo dute berriro langabezia-prestazioa jasotzeko behar beste denbora igaro al prestazioak capitalizó harik eta lau urte igaro arte ez da hain berria eskatu al kapitalizazioa.\nErakunde Kudeatzaileak (aurkeztu egiaztagiriak, jardueraren hasiera.\nEgiaztatu beharko da jasotako diru-kopurua ekarpenari erabiltzen bada, kooperatibak edo lan-sozietateak, edo jarduera egiteko beharrezko inbertsioak egiteko, langile autonomoen kasuan, minusbaliotasuna izan edo ez. Bestela, bidegabe kobratu egingo da eta hura itzultzea.\nErantsi behar da ordainaldi bakarraren eskaria erabakitzeko, eskabidea irudian, ordainaldi bakarreko modalitatearen arabera dagokion dokumentazioa, hasi nahi den jarduerari.\nBaldin eta kooperatiba edo lan-sozietatea sortu nahi izatea, edo langile autonomo gisara lanean hasteko, idatzi behar du dokumenturen bat egin eta garatu beharreko jardueraren azalpen-memoria inbertsio-proiektu alegia. hori dela eta, jakinarazten dizugu 2009 ko memoria horretan jaso behar duten gutxieneko edukia.\nNortasun agiri nazionala edo IFZ.\nEgin behar den jardueraren deskribapena (Eskainiko diren zerbitzuak edo produzituko diren produktuak, jarduera berria edo … martxan).\nEgoitza, jarduera garatuko den herria eta probintzia.\nJarduera garatuko den lokalaren datuak, alegia.\nAdierazi baduzun edo ez haren premiarik, jarduera garatzeko.\nAdierazi du dagoeneko ez lokala edo eta, hala denean, jabe bada, alokatu edo erosi bada bada, erosteko edo alokatzeko eta ordaindu zuten.\nHala dagokionean, azaldu lokalaren helbidea alegia.\nUrteko jarduera egin behar da esparru juridiko horren barruan:\nLan-sozietatea (anonimoa edo erantzukizun mugatukoa).\nOndasun-erkidegoa edo sozietate zibil irregularra.\nProfesionalen elkargoan alta emanda dagoen Profesional liberala.\nKooperatiba edo lan-sozietateren kasuetan, ondasun-komunitateak edo sozietate zibil irregularrak, erkide edo bazkide zein diren adieraziko da, horiek osatzen dituzten.\nJardueraren hasiera data arte (aurreko onartzen duen ebazpena bada ere, betiere eskaera egin ondoren).\nGuztira behar den kapitala garatzeko:\nKooperatibari ekarpenen zenbatekoa, sarrera-kuota barne dela.\nUrteko zenbatekoa ordaindu behar lan edo merkataritza sozietatearen akzioak edo partaidetzak erostea.\nLangile autonomo gisara jarduteko egin beharreko inbertsioaren zenbatekoa (aurreikuspena).\nAdierazitako inbertsioaren banaketa (aurreikuspena):\nAktibo finkoak (higiezinak, eskualdatze-eskubideak, makineria, garraio-elementuak, ekipo informatikoak, etab.).\nAktibo zirkulatzailea (salgaiak, lehengaiak, etab.).\nJarduera hasteko beharrezkoak diren gastuak edo entitate bat eratu eta abian jartzea (zergak, elkargoko kide egiteko gastuak, alokairuak).\nArte.15 zerbitzuengatiko gastuak (aholkularitza, prestakuntza eta informazioa.\nAdierazi behar den edo ez, langileak kontratatzeko.\nKapital propioa (aurrezkiak, etab.).\nBesteren kapitala (senideen ekarpena, lagunen, diru-laguntzen eta abarren).\nKreditu urteko zenbatekoa.\nKapitalizazioa (ordainketa bakar gisa jaso duen zenbatekoa da, beharren arabera, inbertsioa, gehienez, langile autonomoek legez ezarritako nahitaezko ekarpenaren edo, bestela.\nEz dago memorian jarri beharrik puntuen edukia 3 bai 4 hauek ordainketa bakarra eskatzen denean, gizarte segurantzako kuotei laguntzeko soilik.\nKapitalizazioa (ordainketa bakar gisa jaso nahi duen Zenbatekoa izaera orokorrez ezarritako nahitaezko ekarpenaren arabera kooperatiba bakoitzean (edo akzioak edo partaidetzak erosteko dagokion gizartean zuten hiriburua. bi kasuetan, beharrezkoa denean, bazkide edo eskuratzeko jarduera garatzeko beharrezko inbertsioa duten langile autonomoen kasuan.\nLangabeziagatiko prestazioaren ordainketa, ordainketa bakarreko modalitatean irits daiteke100 ordaintzeko zenbatekoa (norberaren kontura lan bat egiteko beharrezko inbertsioa modu autonomoan merkataritza-sozietate baten bidez edo benetako kontrolari buruzkoa izatea.\nIzan ere, prestazioa ordainketa bakarreko gastuei eta erakundea sortu eta abian jartzeko eta zerga tasak irudian, arte erabili ahal izango da15prestazioa ordaintzea al ehuneko capitalizada zerbitzu bereziak ematea, garatu beharreko jarduerarekin zerikusia duten prestakuntza eta informazioa.\nHonekin batera doakizu txostena, eredugarri bat erabili nahi baduzu.:\nInbertsio proiektuaren Memoria\nE/E: ez dago eskuragarri.


Beken oinarriak - Globaltraining\nEBAZPENA, 2019ko maiatzaren 28koa, SPRI Enpresen Garapenerako Euskal Agentziako Zuzendariarena, zeinaren bidez onartzen eta argitaratzen baitira "Global Training" 2019 laguntza programa arautzen duten oinarriak, eta beketarako oinarria egiten baita.\nGazteen profesionalizazioa eta nazioarteratzea bultzatzea beraien jarduera profesionalarekin lotutako nazioarteko praktikak eginez.\nNazioarteko prestakuntza praktikoko jardueretan parte hartzen duten gazteek euren garapen pertsonala eta profesionala hobetzeko ezagutza, jarrera eta kualifikazioak jasotzea, erabiltzea eta garatzea, lan-merkatuan parte hartuz.\n30 urte baino gutxiago izatea (2019ko urtarrilaren 1ean)\nIkasketa titulu bat izatea (Goi Mailako Heziketa Zikloa, Gradua, Masterra, Doktoretza, Lizentziatura, Diplomatura...)\nIngeles maila B2 unibertsitate tituludunen kasuan; B1 Goi Mailako heziketa zikloetako tituludunentzat\nEAEan erroldatuta egotea (gutxieneko 12 hilabetetako antzinatasunarekin) eskaera egiterako momentuan\n6 hilabete baino gehiagoz atzerriko praktika programaren batean aurrez onuraduna ez izana (Ikasle izan zaren bitartean egindako Erasmus+ mugikortasunak nahiz praktikak ez dira kontutan hartuko)\nBEKADUNAK AUKERATZEKO IRIZPIDEAK:\nCurriculum vitaearen azterketa eta balorazioa:\nIzandako esperientziak edo egindako praktikak\nHizkuntza titulua / hizkuntza froga: 2015tik aurrera lortutako B2 edo B1 maila ziurtatuko duen titulu ofiziala izanez gero, ez da beharrezkoa izango ingeles froga egitea.\nElkarrizketa, hautaketa egingo duen epaimahaiarekin. Hautagaia beka hauetarako definitu den profil orokorrera egokitzen den baloratuko du.\nHautagaiaren profila eta praktikak egingo diren atzerriko enpresak edo erakundeak eskatzen duen profila egokitzea\nBEKA PROGRAMAK ESKAINTZEN DITUEN ESTALDURAK\nPrestakuntza teoriko espezializatua: 50 ordu, Mondragon Unibertsitatea - Deustuko Unibertsitatea kontsortzioaren kontura. presentziala eta ezinbestekoa izango da.\nLaguntza ekonomikoa: 1400€/hileko. Laguntza honekin, bekadunak bere gain hartuko ditu ondorengo hauek: joan-etorriko bidaia gastuak, ostatua eta mantenua, Gizarte Segurantzan alta ematea, bisatuak jaulkitzea eta txertoak (behar izanez gero).\nBidaia, gaisotasun, istripu eta ardura zibil estaldurak dituen asegurua.\nONLINE ESKAERAREKIN BATERA AURKEZTU BEHARREKO AGIRIAK\nCurriculum Vitae (ingelesez eta gaztelaniaz).\nErrolda ziurtagiria. Administrazio-egoitza Euskal Autonomia Erkidegoan izatea frogatzen duen ziurtagiria, eskabidea aurkeztuko den unetik zenbatzen hasi eta gutxienez aurreko 12 hilabeteetan, edo epe txikiagoan ikasketak direla medio izangaiak EAEtik kanpo.\n1) Egindako ikasketen tituluaren fotokopia edo, 2) titulua eskuratzeko eskubideak ordaindu izana ziurtatzen duen tituluaren gordekin ofizialaren fotokopia edo, 3) Graduko ikasleentzat, 240 ECTS kredituak bete dituzula dioen espediente akademikoa edo ziurtagiri ofiziala.\n2015 eta 2019 artean lortutako B2 (unibertsitate tituludunentzat) edo B1 ( Goi Mailako Heziketa Zikloko tituludunentzat) ingeles maila ziurtatuko duen titulu ofizialaren fotokopia (izanez gero).\nEgindako ikastaroen eta lan esperientziaren ziurtagirien fotokopiak. Ez dira kontutan hartuko, eskaera egin den unean, agiriz justifikatuta ez dagoen ikastaro edo esperientziarik.\nEskaera egitean (online bete beharko duzu), emailez eta email bakar batean bidali beharko dituzu dokumentu guzti hauek, ondorengo email helbidera: globaltraining@deusto.es\n(Gaia: BEGT2019-hautagaiaren izen-abizenak). Zure eskaera ez da kontutan hartuko, dokumentu guztiak dagozkion epean jaso ezean.\nAukeratua izanez gero, eskatu diren agiri guztiak konpultsatuta edo erkatuta aurkeztu egin beharko dira (postaz zein eskura entregatuz). Eskaeran adierazitako guztia agiriz ziurtatu ezina gertatuz gero, hautagaia Global Training 2019 programaren deialditik kanpo geratu ahal izango da.\nEskaera epea: uztailaren 15etik irailaren 13ra (12.00 CET)\nIngeles frogak: iraila bukaera\nElkarrizketa pertsonalak: urriko lehen hamabostaldian\nAukeratuen zerrendak argitaratzea: urriko bigarren hamabostaldian\nPrestakuntza: azaroan lehen hamabostaldian


«Milltown hilerria»: berrikuspenen arteko aldeak - Wikipedia, entziklopedia askea.\n«Milltown hilerria»: berrikuspenen arteko aldeak\nMilltown hilerria (aldatu)\n16:42, 12 martxoa 2017ko berrikusketa\n14:05, 1 martxoa 2017ko berrikusketa (aldatu)\n16:42, 12 martxoa 2017ko berrikusketa (aldatu) (desegin)\n'''Milltown hilerria''' ([[irlanderairlandako gaelera|irlanderaz]]z ''Reilig Bhaile an Mhuilinn'' eta [[ingeles]]ez ''Milltown Cemetery'') [[Ipar Irlanda]]ko [[Belfast]] hiriaren mendebaldean dagoen [[hilerri]] bat da.\nBallymurphy auzoan dago, [[Falls Road]] hiribidea eta M1 autobidearen artean. []an ireki zen eta gaur egun bertan Belfasteko 200.000 lagun lurperatuak daude, hauetako gehienak [[katolikokatolizismo|katolikoak]]ak edo [[irlandar errepublikanismo|irlandar errepublikarrak]]. Hilerria hiru eremutan banatua dago, bakoitza futbol zelai baten neurrikoa, "lur elkorra" deituak. 80.000 lagun baino gehiago lursail "elkor" horietako lurperatuak daude, asko [[1918ko gripe pandemia]]ren ondorioz hilak.\n[]ko [[martxoaren 16]]an [[Milltown hilerriko erasoa]]ren lekuko izan zen, honetan [[Michael Stone]] loialistak [[GibraltarrekoFlavius hilketakoperazioa|Gibraltarren Britainiar Aire Zerbitzuko soldaduek tiroz hildako hiru IRAkideen]] hiletara joandako jendetzari esku-lehergailu eta tiroz erasotu eta 3 pertsona hil eta 60 zauritu zituen.\n[]an ordurarte abandonatuak zeuden hilerriko azaleraren 220.000 metro karratu landu eta berreskuratu egin ziren.


Berringurumena 2018 programaren deialdia ireki du Udalsarea 21ek, tokiko berrikuntza-proiektuak sustatzeko - Ingurumena - Euskadi.eus\nJasangarritasunerako Udalerrien Euskal Sareak (Udalsarea 21ek) Berringurumena programaren zortzigarren edizioa deitu du, 250.000 euroko hornidurarekin, toki-mailan jasangarritasunaren gaineko berrikuntza- eta froga-proiektuak diruz laguntzeko.\nAurreko edizioan bezala, laguntza-programa honen helburu nagusia berrikuntza- eta froga-izaera duten proiektuak gidatzen laguntzea da, noiz eta proiektu horien ondorioz ingurumenaren gaineko eraginak murrizten direnean, klima-aldaketa, natura-ondarea, ekonomia zirkularra eta baliabideen erabilera eraginkorra bezalako lehentasunezko eremuetan. Lehentasunezko eremu horiek, zehazki, Euskal Adierazpeneko printzipioetan oinarritzen dira. Ibilbide-orri hori 2016an onartu zen Bilbon, Hiri eta Herri Jasangarrien Europako 8. Konferentziaren esparruan, “hiri eta herri europar ekoizleak, jasangarriak eta erresilienteak lortzeko, Europa bizitzeko egokia eta inklusiboa izan dadin”.\nBerringurumena 2018 programan parte hartuko duten proiektuak 2019ko azaroaren 15a baino lehen egin beharko dira, eta 2018ko urtarrilaren 1a ondoren hasita egon beharko dira, nahitaez. Era berean, proposamenekin batera bideragarritasun tekniko eta ekonomikoaren gaineko azterketa bat aurkeztu beharko da. Berringurumena 2018 programan parte hartzeko aukeratu diren proiektuek gehienez ere beren aurrekontuaren % 90eko finantziazioa jasoko dute. Proiektu bakoitzeko gehieneko muga, bestalde, 25.000 eurokoa izango da.\nDeialdian “berrikuntza-proiektua” kontzeptua aipatzen da, hau da, Euskal Autonomia Erkidegoan (behintzat) lehenengoz ezartzen diren jarduerak izan behar dira. Izan ere, lehen aldia izanik, konplikatua izan daiteke horiek martxan jartzea. Bestalde, “froga-proiektua” kontzeptua ere agertzen da, esperientzia transferitzeko gaitasunarekin lotua bera. Hau da, ingurumeneko alderdi esanguratsuen gainean eragin positiboa izango duten jardueren bideragarritasun teknikoa eta ekonomikoa nabarmendu behar da, emaitza positiborik lortuz gero, administrazioak berak lagun dezan jarduera horiek ezartzen.\nAurtengoa, beraz, Berringurumena programaren zortzigarren edizioa izango da. Lehenengo deialdia 2008an abiarazi zen, Europa mailan tokiko jarduera berritzaileak aurkitzeko asmoz. Harrezkero, hamar urte hauetan 53 proiektu berritzaile garatu dira Jasangarritasunerako Udalerrien Euskal Sareko (Udalsarea 21eko) hainbat udalerri eta eskualdetan, airearen kalitatea, biodibertsitatea, klima-aldaketa edo eraikuntza eta birgaikuntza jasangarria bezalako gaietan.